Gar snat n teḥkayin-agi tlul-d tis tlata i yellan d taḥkayt n yimeɣri yeqqaren tiwriqin, wina iwumi zgant xelḍent tewriqin, ur yefhim iman-is ma d imeɣri kan neɣ d awadem deg teḥkayt-nni, maca amzun yuɣal d awadem ur ifaq i yiman-is, ad t-naf yezga yettak-d array-is, ixeddem iweniten, yeggar-d iman-is d uzɣan n temsal ur as-neɛǧib ara, yefka-as i wungal udem, yebḍa-t d iḥricen, tiwriqin tiwraɣin, tiwriqin tiqahwiyin, tid ixelḍen d imeṭṭi, d tlelliyin…